“Ngaleso sikhathi ngangisaziculela ngezimpelasonto uma ngingasebenzi. Ngo-2013 ngenza ingoma noHeavy K esihloko sithi "Wena", yilapho-ke okwaqala khona udumo lwami,” esho. Uthi umculo awukaze umphazamise emsebenzini ngoba isikhathi sakhe usihlela kahle.
“Uthando luyangibhora nje, awucabange uma nginomuntu kuzomele ngimchazele ukuthi ngiphume emsebenzini ngaya kuphi. Uthando lunabantu balo abalulungele. Nakimi siyofika leso sikhathi uma uNkulunkulu esengikhombele umuntu, okwamanje ngisasebenza.”
Uthi uma emtshele ukuthi usayocula uyathamba (unina) ngoba uyazi ukuthi umculo wumsebenzi. UMpumi uyazifela ngojeqe nobhontshisi. Uthi uthanda ukudla okuphekwa isikhathi eside njengawo ubhontshisi kanye nesitambu. Ngaso sonke isikhathi uma uKutumela ebulala iminyakazo, uNkosana okunguyena omdala ubevele anikine ikhanda, uMpumi avele abhavumule abuze ukuthi wenzani. UMpumi nguyena obebukeka esemdlalweni ngoba ubebuye amemeze esebhokisini lezicukuthwane etshela abadlali ukuthi abanyuke bahlasele. Bekubonakala ukuthi uyabazi ngoba ubebabiza ngamagama.
UKutumela ucela ithuba elanele esikimini esikhulu ukuze akhombise ukuthi igoli uyalazi.
“Selokhu ngifikile kwiPirates kangikalinikwa ithuba elanele ukuba ngiziveze ukuthi ngilishaya kanjani igoli. Kunalokho uma nginikwa ithuba ngidlaliswa ezindaweni engingazejwayele. Engikucelayo nje kumqeqeshi wukuthi anginike ithuba bese engibophela phambili, kangingabazi ukuthi ngizowashaya amagoli.